stanford-oval/wikipedia huggingface dataset:
หนังตะลุง
ตัวตลกหนังตะลุง

ตัวตลกหนังตะลุง เป็นตัวละครที่มีความสำคัญอย่างยิ่ง และเป็นตัวละครที่ "ขาดไม่ได้" สำหรับการแสดงหนังตะลุง บทตลกคือเสน่ห์ หรือสีสัน ที่นายหนังจะสร้างความประทับใจให้กับคนดู เมื่อการแสดงจบลง สิ่งที่ผู้ชมจำได้ และยังเก็บไปเล่าต่อก็คือบทตลก นายหนังตะลุงคนใดที่สามารถสร้างตัวตลกได้มีชีวิตชีวาและน่าประทับใจ สามารถทำให้ผู้ชมนำบทตลกนั้นไปเล่าขานต่อได้ไม่รู้จบ ก็ถือว่าเป็นนายหนังที่ประสบความสำเร็จในอาชีพโดยแท้จริง
ในการแสดงประเภทอื่น ๆ ตัวละครที่โดดเด่นและติดตาตรึงใจผู้ชมที่สุด มักจะเป็นพระเอก นางเอก แต่สำหรับหนังตะลุง ตัวละครที่จะอยู่ในความทรงจำของคนดูได้นานที่สุดก็คือตัวตลก มีเหตุผลหลายประการ ที่ทำให้บทตลกของหนังตะลุงติดตรึงใจผู้ชมได้มากกว่าบทพระเอกหรือนางเอก ดังต่อไปนี้
ตัวตลกมีความผูกพันใกล้ชิดกับผู้ชม (ชาวใต้) มากกว่าตัวละครอื่น ๆ เพราะตัวตลกทุกตัวเป็นคนท้องถิ่นภาคใต้ พูดภาษาปักษ์ใต้ เชื่อกันว่าตัวตลกเหล่านี้สร้างเลียนแบบมาจากบุคลิกของบุคคลที่เคยมีชีวิตอยู่จริง
นายหนังสามารถอวดฝีปากการพากย์ของตนได้เต็มที่ ตัวตลกทุกตัวมีบุคลิกเฉพาะ และตัวตลกหลายตัวมีถิ่นกำเนิดที่ชัดเจน ซึ่งมักจะเป็นท้องถิ่นที่มีสำเนียงพูดที่เป็นเอกลักษณ์ แตกต่างจากตำบลหรืออำเภอข้างเคียง นายหนังที่พากย์ได้ตรงกับบุคลิก และสำเนียงเหมือนคนท้องถิ่นนั้นที่สุด ก็จะสร้างความประทับใจให้แก่คนดูได้มาก
บทตลกคือบทที่สามารถยกประเด็นอะไรขึ้นมาพูดก็ไม่ทำให้เสียเรื่อง จึงมักเป็นบทที่นายหนังนำเรื่องเหตุการณ์บ้านเมือง ปัญหาสังคม ธรรมะ ข้อคิดเตือนใจ เข้ามาสอดแทรกเอาไว้ หรือแม้แต่พูดล้อเลียนผู้ชมหน้าโรง
เสน่ห์ของมุกตลก ซึ่งแสดงไหวพริบปฏิภาณของนายหนังด้วย นายหนังที่เก่ง สามารถคิดมุกตลกได้เอง เพราะหากเก็บมุกตลกเก่ามาเล่น คนดูจะไม่ประทับใจ และไม่มีการ "เล่าต่อ"
เหตุผลสำคัญอีกประการหนึ่ง ที่ทำให้คนดูหนังตะลุงรู้สึกผูกพันกับตัวตลกมากกว่าตัวละครอื่น ๆ ในเรื่อง คือ ตัวตลกหนังตะลุงเหล่านี้เป็นตัวละคร "ยืน" หมายถึง ตัวตลกตัวหนึ่งเล่นได้หลายเรื่อง โดยใช้ชื่อเดิม บุคลิกเดิม นอกจากนั้น ตัวตลกหนังตะลุงยังเป็นพับลิกโดเมนอีกด้วย นายหนังทุกคณะสามารถหยิบตัวตลกตัวใดไปเล่นก็ได้ เราจึงเห็น อ้ายเท่ง อ้ายหนูนุ้ย มีอยู่ในเกือบทุกเรื่อง ของหนังตะลุงเกือบทุกคณะ
ตัวตลกหนังตะลุง > รูปตัวตลก

รูปตัวตลกหนังตะลุง หรือที่เรียกว่า รูปกาก ส่วนใหญ่จะไม่ใส่เสื้อ บางตัวนุ่งโสร่งสั้นแค่เข่า บางตัวนุ่งกางเกง และส่วนใหญ่จะมีอาวุธประจำตัว ตัวตลกทุกตัวสามารถขยับมือขยับปากได้ หนังแต่ละคณะจะมีรูปตัวตลกไม่น้อยกว่าสิบตัว แต่โดยปกติจะใช้แสดงในแต่ละเรื่องแค่ไม่เกินหกตัวเท่านั้น
ขั้นตอนการแสดง

หนังตะลุงทุกคณะมีลำดับขั้นตอนในการแสดงเหมือนกันจนถือเป็นธรรมเนียมนิยม ดังนี้
ตั้งเครื่อง
แตกแผง หรือ แก้แผง
เบิกโรง
ลงโรง
ออกลิงหัวค่ำ เป็นธรรมเนียมของหนังในอดีต ลิงดำเป็นสัญลักษณ์ของอธรรม ลิงขาวเป็นสัญลักษณ์ของธรรมะ เกิดสู้รบกัน ฝ่ายธรรมะก็มีชัยชนะแก่ฝ่ายอธรรม ออกลิงหัวค่ำยกเลิกไปไม่น้อยกว่า ๗๐ ปีแล้ว
ออกฤๅษีหรือชักฤๅษี ฤๅษี เป็นรูปครู โดยคาดว่ามีต้นแบบมาจากฤาษีวาลมีกิ  มีความขลังและศักดิ์สิทธิ์สามารถป้องปัดเสนียดจัญไร และ ภยันตรายทั้งปวง ทั้งช่วยดลบันดาลให้หนังแสดงได้ดี เป็นที่ชื่นชมของคนดู รูปฤๅษีรูปแรกออกครั้งเดียว นอกจากประกอบพิธีตัดเหมรยเท่านั้น
ออกรูปพระอิศวรหรือรูปโค รูปพระอิศวรของหนังตะลุง ถือเป็นรูปศักดิ์สิทธิ์ และเป็นเทพเจ้าแห่งความบันเทิง ทรงโคอุสุภราชหรือนนทิ หนังเรียกรูปพระอิศวรว่ารูปพระโคหรือรูปโค หนังคณะใดสามารถเลือกหนังวัวที่มีเท้าทั้ง 4 สีขาว โหนกสีขาว หน้าผากรูปใบโพธิ์สีขาว ขนหางสีขาว วัวประเภทนี้หายากมาก ถือเป็นมิ่งมงคล ตำราภาคใต้ เรียกว่า "ตีนด่าง หางดอก หนอกพาดผ้า หน้าใบโพธิ์" โคอุสุภราชสีเผือกแต่ช่างแกะรูปให้วัวเป็นสีดำนิล เจาะจงให้สีตัดกับสีรูปพระอิศวร ตามลัทธิพราหมณ์พระอิศวรมี 4 พระกร ถือตรีศูล ธนู คฑา และ บาศ พระอิศวรรูปหนังตะลุงมีเพียง 2 กร ถือจักร และ พระขรรค์ เพื่อให้รูปกะทัดรัดสวยงาม
ออกรูปฉะหรือรูปจับ "ฉะ" หมายถึง การสู้รบระหว่างพระรามกับทศกัณฐ์ ยกเลิกไปพร้อม ๆ กับลิงหัวค่ำ (ปัจจุบันได้มีการประยุกต์โดยหนังนครินทร์ ชาทองได้นำมาประยุกต์เป็นคณะแรกในจังหวัดสงขลา)
ออกรูปรายหน้าบทหรือรูปกาศ ปราย หมายถึง อภิปราย กาศ หมายถึง ประกาศ - รูปปรายหน้าบท หรือ รูปกาศ หรือ รูปหน้าบท เสมือนเป็นตัวแทนนายหนังตะลุง เป็นรูปชายหนุ่มแต่งกายโอรสเจ้าเมือง มือหน้าเคลื่อนไหวได้ มือทำเป็นพิเศษให้นิ้วมือทั้ง 4 อ้าออกจากนิ้วหัวแม่มือได้ อีกมือหนึ่งงอเกือบตั้งฉาก ติดกับลำตัวถือดอกบัว หรือช่อดอกไม้ หรือธง
ออกรูปบอกเรื่อง รูปบอกเรื่อง คือรูปบอกคนดูให้ทราบว่า ในคืนนี้หนังแสดงเรื่องอะไร สมัยที่หนังแสดงเรื่องรามเกียรติ์เพียงเรื่องเดียว ก็ต้องบอกให้ผู้ดูทราบว่าแสดงเรื่องรามเกียรติ์ตอนใด บอกคณะบอกเค้าเรื่องย่อ ๆ เพื่อให้ผู้ดูสนใจติดตามดู หนังทั่วไปนิยมใช้รูปนายขวัญเมืองบอกเรื่อง
ขับร้องบทเกี้ยวจอ
ตั้งนามเมืองหรือตั้งเมือง เริ่มแสดงเป็นเรื่องราว ตั้งนามเมือง เป็นการเปิดเรื่องหรือจับเรื่องที่จะนำแสดงในคืนนั้น กล่าวคือการออกรูปเจ้าเมืองและนางเมือง53
ทงแดมุน

| ฮึงอิจีมุน |
| --- | --- |
흥인지문


ชื่ออื่น: ทงแดมุน (동대문)
ข้อมูลทั่วไป
ประเภท: ประตูป้อมปราการ
ที่ตั้ง: เขตชงโน 288
ที่อยู่: เขตชงโน
เมือง: โซล
ประเทศ:  เกาหลีใต้
เริ่มสร้าง: ค.ศ. 1396
ปรับปรุง: ค.ศ. 1453 ค.ศ. 1869
เจ้าของ: รัฐบาลเกาหลีใต้
| --- | --- |
ทงแดมุน
ป้ายฮึงอินจีมุน เขียนโดยอี ฮวัง
ชื่อเกาหลี
ฮันกึล: 동대문, 흥인지문
ฮันจา: 東大門, 興仁之門
อาร์อาร์: Dongdaemun, Heunginjimun 
เอ็มอาร์: Tongdaemun, Hŭnginjimun 
ฮึงอินจีมุน (เกาหลี: 흥인지문; แปล ประตูแห่งความเมตตากรุณา) โดยทั่วไปรู้จักกันในชื่อ ทงแดมุน (동대문; แปล ประตูใหญ่ทางทิศตะวันออก) เป็นหนึ่งในแปดประตูกรุงโซลของกำแพงเมืองโซล แลนด์มาร์กสำคัญในโซลตอนกลาง ประเทศเกาหลีใต้
ประวัติ

โครงสร้างนี้สร้างครั้งแรกโดยพระเจ้าแทโจเมื่อปีที่ 5 ของรัชสมัยพระองค์ (ค.ศ. 1398) จากนั้นจึงมีการบูรณะใน ค.ศ. 1453 และโครงสร้างปัจจุบันสร้างใหม่ใน ค.ศ. 1869
ฮึงอินจีมุนแสดงรูปแบบสถาปัตยกรรมแบบยุคโชซ็อนตอนปลาย ลักษณะที่แปลกที่สุดก็คือกำแพงส่วนนอกที่สร้างขึ้นที่เรียกว่า องซ็อง (Ongseong) ซึ่งสร้างขึ้นเพื่อชดเชยจุดอ่อนของเป้าหมายจากผู้รุกรานจำนวนมาก เพื่อป้องกันประตู
ภาพ

ฮึงอินจีมุนช่วงสร้างรางรถไฟใน ค.ศ. 1898
ด้านข้างประตูใน ค.ศ. 1904
ด้านหลังประตู ก่อน ค.ศ. 1920
ด้านข้างประตู คริสต์ทศวรรษ 1930
ด้านข้างประตู พฤศจิกายน ค.ศ. 2007
ด้านหลังประตู พฤษภาคม ค.ศ. 2012
ด้านข้างประตู พฤษภาคม ค.ศ. 2012
ด้านข้างประตู สิงหาคม ค.ศ. 2017
เจ้าหญิงดิสนีย์

| เจ้าหญิงดิสนีย์ |
| --- | --- |

สร้างโดย: แอนดี มูนีย์
งานต้นฉบับ: ภาพยนตร์แอนิเมชัน
เจ้าของ: เดอะวอลต์ดิสนีย์
ปี: 2000–ปัจจุบัน
สื่อสิ่งพิมพ์
หนังสือ: หนังสือดิสนีย์พรินเซสแชปเตอร์ เรื่องราวของอัญมณี
การ์ตูน: เจ้าหญิงคิลาล่า เจ้าหญิงดิสนีย์ซีรีส์ ดิสนีย์พรินเซสคอมิกส์
นิตยสาร: ดิสนีย์พรินเซส
เบ็ดเตล็ด
ของเล่น: ตุ๊กตา พาเลซเพตส์ คอมิกส์ไลน์ฟิกเกอส์
เว็บไซต์ทางการ
https://princess.disney.com/
เจ้าหญิงดิสนีย์ (อังกฤษ: Disney princess) หรือที่เรียกว่า พรินเซสไลน์ (อังกฤษ: Princess Line) เป็นแฟรนไชส์สื่อและของเล่นที่เป็นเจ้าของโดยบริษัทเดอะวอลต์ดิสนีย์ แฟรนไชส์นี้สร้างโดยแอนดี มูนีย์ ประธานฝ่ายผลิตภัณฑ์อุปโภคบริโภคของดิสนีย์ โดยมีตัวละครเอกหญิงที่เคยปรากฏตัวในแฟรนไชส์ของดิสนีย์หลายเรื่อง
แฟรนไชส์นี้ไม่ได้รวมตัวละครเจ้าหญิงจากสื่อของดิสนีย์ทั้งหมด แต่หมายถึงตัวละครที่เลือกจากภาพยนตร์แอนิเมชันของบริษัท ซึ่งรวมถึงตัวละครเอกของภาพยนตร์แอนิเมชันจากวอลต์ดิสนีย์พิกเชอส์ พร้อมด้วยตัวละคร 12 ตัวจากภาพยนตร์ของวอลต์ดิสนีย์แอนิเมชันสตูดิโอส์ และตัวละครหนึ่งตัวจากภาพยนตร์ของพิกซาร์ ตัวละครทั้ง 13 ตัวในแฟรนไชส์ประกอบด้วยสโนว์ไวท์, ซินเดอเรลล่า, ออโรรา, แอเรียล, เบลล์, จัสมิน, โพคาฮอนทัส, มู่หลาน, เทียนา, ราพันเซล, เมริดา, โมอาน่า และรายา
แฟรนไชส์นี้ได้เปิดตัวตุ๊กตา วิดีโอร้องตาม เครื่องแต่งกาย ผลิตภัณฑ์เสริมความงาม ของตกแต่งบ้าน ของเล่น และผลิตภัณฑ์อื่น ๆ ที่เกี่ยวข้องกับเจ้าหญิงดิสนีย์บางส่วน ผู้ได้รับลิขสิทธิ์แฟรนไชส์ได้แก่ กิลด์เดน (สีทาผนัง), สไตรด์ไรต์ (รองเท้าแวววาว), ฟิชเชอร์ไพร์ซ (ตุ๊กตาพลาสติก), เลโก้ (ชุดเลโก้), แมตเทล และฮาสโบร (เกมและตุ๊กตา)
ประวัติ

เมื่อปี ค.ศ. 2000 แอนดี มูนนีได้รับการว่าจ้างโดยบริษัทผลิตภัณฑ์เพื่อการบริโภคของดิสนีย์ ให้ช่วยดูแลการขายที่ถดถอยลง แล้วความคิดเกี่ยวกับเจ้าหญิงดิสนีย์ก็เกิดขึ้น เมื่อหลังจากที่ร่วมงานกับดิสนีย์ไม่นานเขาได้ร่วมกับดิสนีย์ออนไอซ์ และมีเด็กหญิงตัวเล็ก ๆ ที่สวมชุดเจ้าหญิงมารุมล้อม เขาเสนอเรื่องนี้และความต้องการซื้อสินค้าของตลาดก็เพิ่มสูงขึ้น
ไม่มีใครที่ไม่รู้จักเจ้าหญิงดิสนีย์ ธุรกิจสาขานี้โด่งดังในเวลาอันรวดเร็วและเติบโตขึ้นเรื่อย ๆ การขายสินค้าพุ่งขึ้นจาก 300 ล้านดอลลาร์ในปี ค.ศ. 2001 เป็น 3 พันล้านดอลลาร์ในปี ค.ศ. 2006 และปัจจุบันนี้มีสินค้ากว่า 25,000 ชิ้นแล้ว
เจ้าหญิงดิสนีย์รวบรวมเอาเหล่าเจ้าหญิงจากภาพยนตร์การ์ตูนคลาสสิกของดิสนีย์เอาไว้ โดยเลือกจากตัวการ์ตูนที่เกี่ยวพันกับราชวงศ์ทั้งที่เกี่ยวพันทางสายเลือดและจากการแต่งงาน และเพื่อให้เข้าถึงเด็ก ๆ ได้ง่ายขึ้นดิสนีย์ได้เพิ่มตำแหน่ง “เจ้าหญิงแห่งเทพนิยาย” และเลือก มู่หลานให้รับตำแหน่งนี้ ซึ่งเป็นเหตุผลว่าทำไม มู่หลานผู้ไม่เกี่ยวข้องกับราชวงศ์ ได้อยู่ในเจ้าหญิงดิสนีย์ด้วย นอกจากนี้ดิสนีย์ยังเคยคิดจัดให้ทิงเกอเบลล์ เป็นเจ้าหญิงด้วยแต่เนื่องจากคุณสมบัติไม่ตรงตามที่กำหนดจึงถอนออกจากเจ้าหญิงดิสนีย์ และจัดตั้งสาขาใหม่ ใช้ชื่อว่าดิสนีย์แฟรี
รายชื่อเจ้าหญิงที่ประกาศอย่างเป็นทางการ

ข้อบัญญัติหลักอย่างเป็นทางการของเจ้าหญิงดิสนีย์ประกอบด้วยตัวละครเอกหญิง ซึ่งส่วนใหญ่มีความเกี่ยวข้องในราชวงศ์ในจักรวาลสมมติ จากภาพยนตร์ดิสนีย์ที่ได้รับคัดเลือกสิบสามเรื่อง โดยได้รับหมายเลขอย่างเป็นทางการในรายชื่อแฟรนไชส์ตามลำดับเวลาที่ภาพยนตร์ออกฉาย โดยเริ่มจากสโนว์ไวต์เป็นเจ้าหญิงดิสนีย์คนแรกและดั้งเดิม โดยมีซินเดอเรลล่าเป็นคนที่สอง ตามด้วยออโรร่าและอื่น ๆ
| ลำดับที่ | ชื่อ | ภาพยนตร์ | ปี |
| --- | --- | --- | --- |
| 1 | สโนว์ไวท์ | สโนว์ไวท์กับคนแคระทั้งเจ็ด | 1937 |
| 2 | ซินเดอเรลล่า | ซินเดอเรลล่า | 1950 |
| 3 | ออโรรา | เจ้าหญิงนิทรา | 1959 |
| 4 | แอเรียล | เงือกน้อยผจญภัย | 1989 |
| 5 | เบลล์ | โฉมงามกับเจ้าชายอสูร | 1991 |
| 6 | จัสมิน | อะลาดิน | 1992 |
| 7 | โพคาฮอนทัส | โพคาฮอนทัส | 1995 |
| 8 | มู่หลาน | มู่หลาน | 1998 |
| 9 | เทียนา | มหัศจรรย์มนต์รักเจ้าชายกบ | 2009 |
| 10 | ราพันเซล | ราพันเซล เจ้าหญิงผมยาวกับโจรซ่าจอมแสบ | 2010 |
| 11 | เมริดา | นักรบสาวหัวใจมหากาฬ | 2012 |
| 12 | โมอาน่า | ผจญภัยตำนานหมู่เกาะทะเลใต้  | 2016 |
| 13 | รายา | รายากับมังกรตัวสุดท้าย | 2021 |
| ชื่อ | ภาพยนตร์ | ปี |
| --- | --- | --- |
| ทิงเกอร์เบลล์ | ปีเตอร์ แพน | 1953 |
| เอสเมรัลดา | คนค่อมแห่งนอเทรอดาม | 1996 |
แหล่งข้อมูลอื่น

Official website
ชิบ จิตนิยม

| ชิบ จิตนิยม |
| --- | --- |

สมาชิกวุฒิสภา กลุ่มการสื่อสารมวลชน
อยู่ในวาระ
เริ่มดำรงตำแหน่ง  10 กรกฎาคม พ.ศ. 2567
 
ข้อมูลส่วนบุคคล
เกิด: 28 พฤษภาคม พ.ศ. 2505 (62 ปี) จังหวัดกาญจนบุรี ประเทศไทย
อาชีพ: ผู้ประกาศข่าว, นักการเมือง

ชิบ จิตนิยม ชื่อเล่น ชิบ เป็นสมาชิกวุฒิสภา ชุดที่ 13 (กลุ่มการสื่อสารมวลชน) อดีตผู้ประกาศข่าวช่อง ทีไอทีวี, สถานีโทรทัศน์สีกองทัพบกช่อง 7, สถานีวิทยุโทรทัศน์ไทยทีวีสีช่อง 3, ช่อง 3 เอสดี และ ช่อง 3 แฟมิลี่
การศึกษา

ประถมศึกษา  โรงเรียนเกียรติวัธนเวคิน 2 จ.กาญจนบุรี
มัธยมศึกษา   โรงเรียนพระแท่นดงรังวิทยาคาร จ.กาญจนบุรี
อาชีวศึกษา   ประกาศนียบัตรวิชาชีพ (วิจิตรศิลป์) วิทยาลัยช่างศิลป กรมศิลปากร กรุงเทพฯ
อุดมศึกษา    ปริญญาตรี อักษรศาสตรบัณฑิต (ประวัติศาสตร์) มหาวิทยาลัยศิลปากร
ปริญญาโท    วารสารศาสตรมหาบัณฑิต (สื่อสารมวลชน) มหาวิทยาลัยธรรมศาสตร์
ผลงานข่าว

อดีตผู้ประกาศข่าวรายการ จับจ้องมองจีน วันเสาร์ เวลา 14:30 – 15:00 น. ทางช่องเนชั่นทีวี
อดีตผู้ประกาศข่าวรายการ จีน กับการเดินทางครั้งใหม่ ทางช่องเนชั่นทีวี
อดีตผู้ประกาศข่าวรายการ ข่าวเที่ยงเนชั่น ช่วง เนชั่นทันโลก ทางช่องเนชั่นทีวี
อดีตผู้ประกาศข่าวรายการ มิติโลก ทางช่องเนชั่นทีวี
อดีตผู้ประกาศข่าวรายการ Global Connect ทางช่องเจเคเอ็น 18
อดีตผู้ประกาศข่าวรายการ เป็นข่าวเช้านี้ ช่วง Asia Connect ทางช่อง 3 แฟมิลี
อดีตผู้ประกาศข่าวรายการโลกยามเช้า ทางช่อง 3 เอชดี
อดีตหัวหน้ากองบรรณาธิการ ฝ่ายข่าว บริษัท มีเดีย สตูดิโอ จำกัด
อดีตบรรณาธิการอาวุโสและบรรณาธิการข่าวต่างประเทศ ไอทีวีและทีไอทีวี
อดีตรองบรรณาธิการข่าวต่างประเทศ บริษัทอินเตอร์เนชั่นแนล บรอดคาสติ้ง คอร์เปอเรชั่น จำกัด (IBC Cable TV)
อดีตเจ้าหน้าที่วิเทศสัมพันธ์สำนักงานเลขานุการรัฐมนตรี กระทรวงวิทยาศาสตร์ เทคโนโลยี และสิ่งแวดล้อม
อดีตวิเคราะห์ข่าวต่างประเทศช่วง “เกาะกระแสโลก” ในรายการ “เจาะเกาะติด” ทางช่อง 7HD
อดีตวิเคราะห์ข่าวต่างประเทศในรายการ “จับกระแสโลก” ทางทีไอทีวี
อดีตผู้ดำเนินรายการ “เหลียวหลังแลโลก” และรายการ “เส้นทางสายความดี” ทางไอทีวีและทีไอทีวี
อดีตผู้ดำเนินรายการร่วมสัมภาษณ์ผู้นำอาเซียนในรายการ “In Conversation” ออกอากาศในประเทศมาเลเซีย
อดีตฟิลิปปินส์ อินโดนีเซีย และประเทศไทย
อดีตผู้รับผิดชอบโครงการ “โทรทัศน์ลุ่มน้ำโขง” หรือ MCTV (Mekong Community Television) ทางไอทีวีและทีไอทีวี
อดีตผู้ริเริ่มโครงการ “ปฏิบัติการเกียรติยศสู่ยอดเอเวอเรสต์” ทางทีไอทีวี
อดีตเดินทางไปทำข่าวและสารคดีทั่วโลกรวมถึงเหตุการณ์สำคัญ เช่น วินาศกรรมเวิลด์เทรด เซ็นเตอร์, วินาศกรรมบาหลี,
อดีตสงครามในติมอร์ตะวันออก อิรัก ซูดาน อัฟกานิสถาน ปากีสถาน อิสราเอล-เลบานอน,
อดีตสึนามีถล่มที่จังหวัดอาเจะฮ์ ประเทศอินโดนีเซีย, เฮอริเคนแคทรีน่าถล่มสหรัฐ,
อดีตย้อนอดีต 30 ปี สงครามเวียดนาม / 50 ปีสงครามเดียนเบียนฟู, แผ่นดินสุดท้ายของปรีดี, ที่นี่ประเทศลาว, เลือกตั้งกัมพูชา
การฝึกอบรม

สถานีโทรทัศน์ NDR เมืองฮัมบวร์ก ประเทศเยอรมนี โครงการแลกเปลี่ยนสื่อมวลชนระหว่างประเทศ สหรัฐอเมริกา
โครงการแลกเปลี่ยนสื่อมวลชนอาเซียน ประเทศมาเลเซีย
เกียรติคุณ

ศิษย์เก่าดีเด่น โรงเรียนพระแท่นดงรังวิทยาคาร จ.กาญจนบุรีศิษย์เก่าดีเด่น ประเภทผู้ส่งเสริมสังคม มหาวิทยาลัยศิลปากร
ประกาศเกียรติคุณในฐานะสื่อมวลชนผู้ส่งเสริมกิจการพุทธศาสนา
สมเกียรติ อ่อนวิมล

| สมเกียรติ อ่อนวิมล |
| --- | --- |
สมเกียรติ อ่อนวิมล ในปี พ.ศ. 2553
เกิด: 2 เมษายน พ.ศ. 2491 (76 ปี) อำเภอสามชุก จังหวัดสุพรรณบุรี
สัญชาติ: ไทย
ศิษย์เก่า: มหาวิทยาลัยเพนซิลเวเนีย มหาวิทยาลัยเดลี คณะรัฐศาสตร์ มหาวิทยาลัยธรรมศาสตร์ มหาวิทยาลัยราชภัฏจันทรเกษม โรงเรียนสามชุกรัตนโภคาราม
อาชีพ: อาจารย์ นักธุรกิจ ผู้ประกาศข่าว สมาชิกวุฒิสภา
คู่สมรส: ธัญญา อ่อนวิมล
บุตร: ธัญญ์ อ่อนวิมล
เว็บไซต์: ThaiVision
ผู้ช่วยศาสตราจารย์ ดร.สมเกียรติ อ่อนวิมล เป็นประธานกรรมการบริหาร บริษัท ไทยวิทัศน์ จำกัด, อดีตผู้ช่วยศาสตราจารย์ ประจำวิทยาลัยสื่อสารการเมือง มหาวิทยาลัยเกริก, ผู้ร่วมก่อตั้งบริษัท แปซิฟิก อินเตอร์คอมมิวนิเคชั่น จำกัด อดีตสมาชิกสภาร่างรัฐธรรมนูญ พ.ศ. 2539 อดีตสมาชิกวุฒิสภาจังหวัดสุพรรณบุรี พ.ศ. 2543 อดีตสมาชิกสภานิติบัญญัติแห่งชาติ พ.ศ. 2549 อดีตนักสร้างสรรค์รายการข่าวและผู้ประกาศข่าวของหลายสถานีโทรทัศน์ในประเทศไทย
ประวัติ

สมเกียรติ อ่อนวิมล เกิดเมื่อวันที่ 2 เมษายน พ.ศ. 2491 ที่ตำบลย่านยาว อำเภอสามชุก จังหวัดสุพรรณบุรี จบการศึกษาชั้นมัธยมจากโรงเรียนสามชุกรัตนโภคาราม จังหวัดสุพรรณบุรี แล้วเข้าศึกษาต่อที่วิทยาลัยครูจันทรเกษม (ปัจจุบันคือ มหาวิทยาลัยราชภัฏจันทรเกษม) ระหว่างนั้นก็ได้รับทุนจากมูลนิธิการศึกษาและวัฒนธรรมสัมพันธ์ไทย-นานาชาติ (เอเอฟเอส) เป็นนักเรียนแลกเปลี่ยนไปศึกษาที่รัฐมิสซูรี สหรัฐอเมริกา และกลับมาเรียนต่อจนจบ เมื่อปี พ.ศ. 2510 เข้าศึกษาระดับปริญญาตรี ในคณะรัฐศาสตร์ มหาวิทยาลัยธรรมศาสตร์ ต่อมาสอบชิงทุนของรัฐบาลสาธารณรัฐอินเดียได้ จึงลาออกไปศึกษาที่มหาวิทยาลัยเดลี กรุงนิวเดลี จนจบการศึกษาระดับปริญญาตรีและปริญญาโท สาขารัฐศาสตร์ และได้ทุนไปศึกษาปริญญาเอก สาขาการศึกษาภูมิภาคเอเชียใต้ ที่มหาวิทยาลัยเพนซิลเวเนีย สหรัฐอเมริกา ชีวิตส่วนตัว สมเกียรติสมรสกับธัญญา (สกุลเดิม: ธัญญขันธ์) มีบุตรชายคนเดียวคือ ธัญญ์ อ่อนวิมล สมเกียรติชอบฟังเพลงลูกทุ่ง และเลี้ยงแมวในเวลาว่าง และไม่ว่างก็เลี้ยง อนึ่ง เมื่อวันที่ 3 กันยายน พ.ศ. 2558 เขาประสบอุบัติเหตุทางรถยนต์ บาดเจ็บขาซ้ายหัก และข้อมือซ้ายหัก
ภาพยนตร์

มอแกน 99 1/2 ก็ถึงได้ (2535)
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

ประวัติ ดร.สมเกียรติ อ่อนวิมล เก็บถาวร 2006-05-23 ที่ เวย์แบ็กแมชชีน จากเว็บไซต์รัฐสภา
ประวัติ ดร.สมเกียรติ อ่อนวิมล เก็บถาวร 2004-09-08 ที่ เวย์แบ็กแมชชีน จากคอลัมน์ คุณถาม-พายัพตอบ ทางเว็บไซต์ผู้จัดการ
สัมภาษณ์ ‘สมเกียรติ อ่อนวิมล’ : บทบาทสื่อมวลชนในสถานการณ์ ‘ห้าม’ เห็นต่าง ! จากประชาไท
สมเกียรติ อ่อนวิมล กับบทบาท "นักแปล" เก็บถาวร 2007-02-10 ที่ เวย์แบ็กแมชชีน
ดร.สมเกียรติ อ่อนวิมล 'ผมบริหารงานไม่เป็น ผมเป็นสื่อสารมวลชน' นิตยสารผู้จัดการ
ก้าน แก้วสุพรรณ

| ก้าน แก้วสุพรรณ |
| --- | --- |
ชื่อเกิด: มงคล​ หอมระรื่น
รู้จักในชื่อ: แดง
เกิด: 5 สิงหาคม พ.ศ. 2482 
ที่เกิด: อำเภอสามชุก จังหวัดสุพรรณบุรี
เสียชีวิต: 6 ตุลาคม พ.ศ. 2556 (74 ปี)   โรงพยาบาลวัดไร่ขิง เมตตาประชารักษ์ จังหวัดนครปฐม​
แนวเพลง: ลูกทุ่ง
อาชีพ: นักร้อง
ก้าน แก้วสุพรรณ (Kan Kaeosuphan)(5 สิงหาคม พ.ศ. 2482 - 6 ตุลาคม พ.ศ. 2556) เป็นนักร้องผู้เปิดตำนานนักร้องจากแดนสุพรรณ เมืองที่ผลิตนักร้องลูกทุ่งระดับตำนานประดับวงการเพลงลูกทุ่งมากมาย ก้าน แก้วสุพรรณ มีผลงานเพลงดังมากมาย แต่ที่สร้างชื่อเสียงอย่างมากให้กับเขาก็คือเพลง “น้ำตาลก้นแก้ว”
ประวัติ

ก้าน แก้วสุพรรณ มีชื่อเล่นว่า แดง​ และมีชื่อจริง​ว่า​ มงคล​ หอมระรื่น​ เป็นบุตร​ของ​นายใหม่และนางสวง​ หอมระรื่น​ เป็นชาว อำเภอสามชุก จังหวัดสุพรรณบุรี ครอบครัวมีฐานะยากจนจึงถูกนำมาฝากเลี้ยงและต่อมาก็ได้เป็นบุตรบุญธรรมของพระครูสุนทรานุกิจ (หลวงพ่อวัดสามชุก) เพื่อให้มีโอกาสได้ศึกษาเล่าเรียนหลังจบการศึกษาชั้น ป.4 หลวงพ่อต้องการส่ง ก้าน แก้วสุพรรณ มาศึกษาต่อที่ กรุงเทพฯ โดยให้มาอยู่ที่วัดปรินายก ย่านสะพานผ่านฟ้า แต่การที่จะมาอยู่ที่นี่ได้เขาจะต้องบวชเป็นสามเณรเสียก่อนเพียงในวัย 10 ปี ก้าน แก้วสุพรรณ จึงได้บวชเป็นสามเณรและศึกษาพระธรรมจนจบนักธรรมต​รีเมื่ออายุ 17 ปี จากนั้นก็ถูกส่งมาสอบนักธรรมโทที่ กรุงเทพฯ โดยมาอยู่ที่วัดปรินายก
หลังบวชอยู่ได้ไม่นาน ก้าน แก้วสุพรรณ ต้องการออกหางานทำ เพื่อหารายได้จุนเจือครอบครัว จึงสึกออกมาและมาทำงานเป็นกระเป๋ารถเมล์บริษัท รสพ. ประจำอยู่ที่อู่ศรีนครแต่ก็ทำได้ไม่นานเพราะทนกับการถูกรังแกของอันธพาลไม่ไหวจึงตัดสินใจกลับบ้านที่สุพรรณบุรี แต่หลังจากที่อยู่บ้านไม่นานเขาก็ตัดสินใจกลับเข้ากรุงเทพฯอีกครั้งโดยคราวนี้เข้ามาทำงานเป็นนักมวยตระเวนชกตามงานต่าง ๆ ในยุคนั้นใกล้ๆกับสังเวียนมวยที่เขาไปตระเวนขึ้นชกมักมีเวทีให้ประชันน้ำเสียงด้วยหลังชกมวยเสร็จ ก้าน แก้วสุพรรณ และเพื่อนก็มักมาเที่ยวตามเวทีประกวดร้องเพลงลูกทุ่ง และเขาก็มักถูกเพื่อน ๆ ผลักดันให้ขึ้นประกวดแบบจำใจเมื่อเพื่อน ๆ แอบมาลงชื่อสมัครไว้ก่อนแล้วเมื่อถูกโฆษกเรียกก็ต้องขึ้นไปแต่เขาก็สามารถคว้าชัยชนะและรางวัลมาครองได้หลายเวทีคและเมื่อเห็นว่าการร้องเพลงดีกว่าการชกมวยที่ไม่ต้องเหนื่อยและเจ็บตัว ก้าน แก้วสุพรรณ ก็จึงตระเวนประกวดร้องเพลงไปเรื่อย ๆ จนถูกกรรมการขอร้องไม่ให้เข้าประกวดเขาจึงถูกคนมองมาทาบทามให้ไปเป็นนักร้องบันทึกแผ่นแต่หลังจากที่ถูกพาไปพบกับ บังเละ วงศ์อาบู และ คำรณ สัมบุญญานนท์ ก็ถูกปฏิเสธกลับมา
เข้าสู่วงการ

ก้าน แก้วสุพรรณ ได้ทราบข่าวว่าครู ป. ชื่นประโยชน์ เปิดโรงเรียนสอนดนตรีและขับร้องเพลง เขาจึงไปลองสมัครดู งานนี้ผู้ที่มาสมัครต้องมีการเทสต์เสียงด้วยถ้าคนไหนเสียงเข้าขั้นก็จะถูกเรียกตัวมาในภายหลัง ก้าน แก้วสุพรรณ ไม่ผิดหวังเขาถูกเรียกตัวและเมื่อมาเป็นนักเรียนร้องเพลงเขาก็สร้างความประทับใจให้กับครูด้วยการอาสาช่วยงานสารพัดทั้งเก็บกวาดปัดถูจนครู ป. เห็นใจ รับเป็นศิษย์เอกและบุตรบุญธรรมตอนมีงานแสดงก็มักถูกเรียกตัวไปร่วมในวงด้วยเมื่ออยู่ที่นี่ ก้าน แก้วสุพรรณ หัดสีไวโอลินและแซ็กโซโฟน แต่ครูเห็นว่าเขาน่าจะเอาดีได้ทางกลอง จึงให้ฝึกกลอง แต่ครูก็สอนโน้ตดนตรีและการขับร้องเพลงให้ในที่สุดก็แต่งเพลงให้เพลงหนึ่งชื่อ “ คนชาวนา “ พร้อมกับพาไปบันทึกเสียงและเปลี่ยนชื่อเป็น ก้าน แก้วสุพรรณ จากนั้นก็ได้บันทึกเสียงอีก 2 เพลง แต่ก็ยังไม่เป็นที่รู้จักในหมู่แฟนเพลง
ก้าน แก้วสุพรรณ เริ่มเป็นที่รู้จักของแฟนเพลงมากขึ้นจากเพลง “ หลงกรุง ” ซึ่งแต่งโดย ต่อชัย ภู่ชมภู แต่เสียชีวิตก่อนที่จะแต่งเสร็จ ครู ป. จึงนำมาแต่งต่อ เขาจึงได้เข้ามาเป็นนักร้องแนวหน้าของวงการเพลงร่วมกับ สุรพล สมบัติเจริญ , ผ่องศรี วรนุช ก่อนที่จะตอกย้ำความดังด้วยเพลง แก่งคอย ขณะที่ ก้าน แก้วสุพรรณ กำลังดัง ครู ป.ได้หยุดวง ก้าน แก้วสุพรรณ และเพื่อนในวงได้ขอเข้ามาทำวงต่อและเปลี่ยนชื่อวงเป็นวงเป็นชื่อว่าวงดนตรี “ ประกายดาว “ โดยได้รวบรวมเอานักร้องดังในยุคนั้นมาอยู่ในวงมากมายทั้ง สุรพล สมบัติเจริญ , ผ่องศรี วรนุช , ทูล ทองใจ , และคำรณ สัมบุณนานนท์ วงของเขาจึงมีงานเข้ามาไม่ขาดสายและรับไม่ไหวเขาจึงส่งเสริมให้ สุรพล สมบัติเจริญ แยกไปตั้งวงเพื่อแบ่งงานไปบ้างต่อมาวง “ ประกายดาว “ เปลี่ยนชื่อมาเป็นวง “ ก้าน แก้วสุพรรณ “ และเมื่อความนิยมลดลงก้าน แก้วสุพรรณ หันมาจับกิจการด้านร้านอาหาร จัดสรรที่ดินและปลูกบ้านจัดสรรแต่ก็ไม่ค่อยประสบความสำเร็จจึงเลิกราไปนอกจากนั้นเขาก็ยังปลุกปั้นนักร้องลูกทุ่งประดับวงการด้วยกันหลายคน
ผลงานเพลงดัง

รอยไถแปร
น้ำตาลก้นแก้ว
ดาวจรัสแสง
แก่งคอย
แอบมอง
เพราะขอบรั้วกั้น
หนุ่มเมืองนนท์
สวรรค์ชาวนา
โสนน้อยเรือนงาม
หลงกรุง
บ้านน้องอยู่ไหน
บางพลัด
บางซ่อน
บ้านแพน
แม่ชบาไพร
สาส์นสีโศก
สองมือข้ามี
กระท่อมดวงใจ
อกหักเพราะรักคุณ
ลาแล้วแก้วตา
สวรรค์ชาวนา
แก่งหลวง
สาวบ้านสร้าง
และผลงานเพลงในแนวเพลงลูกทุ่งอีกมากมาย
ผลงานการแสดงภาพยนตร์

มนต์เพลงลูกทุ่ง เอฟ.เอ็ม. (2545)
ชีวิตบั้นปลาย

ในช่วงกลาง จนถึงช่วงปลายของชีวิต นักร้องชั้นบรมครู ก้าน แก้วสุพรรณ ยังคงมีความสุขกับการพบปะแฟนเพลงทั้งงานการกุศลและงานรับเชิญ รวมถึงมุ่งมั่นส่งเสริมการอุปสมบท จนได้ขนานนาม ว่าเป็น พ่อครูแห่งโหราศาสตร์แห่งการทำขวัญนาค
ถึงแก่อนิจกรรม

ก้าน แก้วสุพรรณ เสียชีวิตจากโรคมะเร็งลำไส้ ด้วยอายุ 74 ปี เมื่อเวลา 06.50 น. วันที่ 6 ตุลาคม พ.ศ. 2556 ที่โรงพยาบาลวัดไร่ขิง เมตตาประชารักษ์ จังหวัดนครปฐม
โดยตั้งสวดพระอภิธรรม และพระราชทานเพลิงศพ (เป็นกรณีพิเศษ) ณ วัดไร่ขิง พระอารามหลวง อำเภอสามพราน จังหวัดนครปฐม โดยมีครอบครัวผู้ใกล้ชิด และเหล่าลูกศิษย์ รวมไปถึงมิตรรักแฟนเพลง ต่างเดินทางมาจากทั้งสารทิศ เพื่อทำความเคารพ และไว้อาลัยอย่างมืดฟ้ามัวดิน
นันทิกานต์ สิงหา

| นันทิกานต์ สิงหา |
| --- | --- |
เกิด: 7 มีนาคม พ.ศ. 2535 (32 ปี) นันทิกานต์ สิงหา
อาชีพ: นักแสดง , นักออกแบบ
ปีที่แสดง: 2555-ปัจจุบัน
ผลงานเด่น: รักนี้..เจ๊จัดให้(2556) เจ้าของแบรนด์เสื้อผ้า Tuusuaphabrand และ Larobe8
สังกัด: ไทยทีวีสีช่อง 3
นันทิกานต์ สิงหา (ชื่อเล่น เบลล์) เป็นพิธีกร นักแสดง และนักออกแบบชาวไทย เกิดเมื่อวันที่ 7 มีนาคม พ.ศ. 2535  จบชั้นมัธยมศึกษาจากโรงเรียนวิสุทธรังษี และศึกษาต่อที่คณะศึกษาศาสตร์ มหาวิทยาลัยศิลปากร  ซึ่งเบลล์ได้ผ่านการคัดเลือกเป็นพิธีกรรายการสตอเบอร์รี่ชีสเค้กรุ่นที่ 5 และได้มีผลงานการแสดงทางสถานีวิทยุโทรทัศน์ไทยทีวีสีช่อง 3  โดยเบลล์ ได้รับเล่นละครเรื่อง รักนี้..เจ๊จัดให้ ภายในปี 2556 และเริ่มสร้างแบรนด์เสื้อผ้า tuusuaphabrand และได้ไปศึกษาต่อคอร์ส สั้นๆ ทางด้านการออกแบบแฟชั่นที่ Central Saint Martins , London , England และกลับมาสร้างแบรนด์ Larobe8 และเริ่มมีผลงานทางด้านการแสดงอีกครั้งในบท แพรวา จากเรื่อง เฮฮา(เมีย)นาวี
ผลงานด้านละคร/การแสดง

| ละครโทรทัศน์ |
| --- | --- | --- | --- | --- | --- |

| ปี พ.ศ. | เรื่อง | รับบท |  |  |  |
|  พ.ศ. 2555  | รักสุดปลายฟ้า | ญาดา |  |  |  |
|  พ.ศ. 2557  | รักนี้เจ๊จัดให้ | แซนดี้ |  |  |  |
|  พ.ศ. 2557  | ทางเดินแห่งรัก | ธิชา |  |  |  |
|  พ.ศ. 2558  | นางร้ายที่รัก | สายธาร ประเสริฐวรกาญจน์ (น้ำ) |  |  |  |
|  พ.ศ. 2559  | บ่วงรักสลักแค้น | ดุจเดือน |  |  |  |
|  พ.ศ. 2562  | เฮฮาเมียนาวี | แพรวา |  |  |  |
ผลงานรับเชิญ

ผลงานทั้งหมดนี้ ทางด้านล่างเป็นการแสดงละครทางสถานีวิทยุโทรทัศน์ไทยทีวีสีช่อง 3
| ละครโทรทัศน์ |
| --- | --- | --- | --- | --- | --- |

| ปี พ.ศ. | เรื่อง | รับบท | บทบาท |  |  |
|  พ.ศ. 2557  | น้องใหม่ร้ายบริสุทธิ์ | เฟิร์น |  |  |  |
|  พ.ศ. 2557  | สัมผัสพิศวง ตอน แค้นนาง | ฟาง |  |  |  |
ผลงานด้านพิธีกร

รายการ สตอเบอรี่ชีสเค้ก รุ่นที่ 5
ชีรี่ส์ สตอเบอรี่ครับเค้ก  ตอนพรอมจบ รักไม่จบ
แหล่งข้อมูลอื่น

นันทิกานต์ สิงหา ที่อินสตาแกรม
จารุวรรณ ปัญโญภาส

| จารุวรรณ ปัญโญภาส |
| --- | --- |
เกิด: 15 กันยายน พ.ศ. 2486 (81 ปี)  จารุวรรณ ปัญโญภาส อำเภอสามชุก จังหวัดสุพรรณบุรี
คู่สมรส: โกวิท โชติรส
บุตร: ลลิตา ปัญโญภาส
อาชีพ: นักแสดง
ปีที่แสดง: พ.ศ. 2509 - 2559
พระสุรัสวดี: นักแสดงหญิงอาวุโสยอดเยี่ยม  พ.ศ. 2556 - ทองเนื้อเก้า
จารุวรรณ ปัญโญภาส นักแสดงอาวุโส เป็นมารดาของนางเอกชื่อดัง ลลิตา ปัญโญภาส
ประวัติ

เกิดที่อำเภอสามชุก จังหวัดสุพรรณบุรี เป็นบุตรคนที่สี่ของนายเหลื่อมและนางละเอียด ปัญโญภาส  จบชั้นมัธยมจากโรงเรียนนเรศวรวิทยาลัย แล้วเข้าทำงานที่องค์การ ร.ส.พ.  จากนั้นเข้าประกวดนางงาม ได้รับตำแหน่ง นางงาม ร.ส.พ. และนางงามฮอนด้า ประจำปี พ.ศ. 2509  และเข้าประกวดนางสาวไทย โดยใช้ชื่อในการประกวดว่า "ปรัศนีญา ปัญโญภาส"  แต่ไม่ผ่านเข้ารอบสุดท้าย
เริ่มการแสดงเรื่องแรกในภาพยนตร์ ละครเร่ ของอัศวินภาพยนตร์  บทพระนิพนธ์และกำกับโดย พระเจ้าวรวงศ์เธอ พระองค์เจ้าภาณุพันธุ์ยุคล เมื่อ พ.ศ. 2512 (หม่อมปริม บุนนาค เป็นผู้ฝึกการแสดง)  ตามด้วยบทนักแสดงสมทบจาก เรื่อง โทน จากการกำกับของเปี๊ยก โปสเตอร์ ในปี พ.ศ. 2513
สมรสกับโกวิท โชติรส ข้าราชการกรมศุลกากร  เมื่อ พ.ศ. 2513 มีบุตรสาวคนเดียวคือ ลลิตา ปัญโญภาส
ผลงานแสดงภาพยนตร์

2512: ละครเร่
2513: โทน
2513: ไอ้หนุ่มบ้านนา
2514: แว่วเสียงซึง
2514: อรุณรุ่งฟ้า
2516: สาวภูไท
2516: ความรักมักเป็นอย่างนี้
2517: ด้วยปีกของรัก
2517: น้ำผึ้งขม
2518: เหยื่ออารมณ์
2518: ลูกผู้ชาย
2519: เพลิงแพร
2520: หงส์ทอง
2520: รักอุตลุต
2521: วัยรัก
2522: พ่อม่ายลูกติด
2523: ฉุยฉาย
2523: 2 พยัคฆ์
2524: ประกาศิตจากหัวใจ
2524: ศรีธนญชัย
2529: ด้วยรักและผูกพัน
2529: ท่านชายกำมะลอ
2531: เพราะว่าฉันรักเธอ
2531: เราสอง
2531: พี่เลี้ยง
2531: แรงเทียน
2531: ด้วยรัก คิดถึง
2533: หนุ่มสาว รับเชิญ
2533: รักคืนเรือน
2534: เปลวไฟในตะวัน
2539: รักเอย รับเชิญ
2553: ความสุขของกะทิ
แหล่งข้อมูลอื่น

ชีวประวัติ จารุวรรณ ปัญโญภาส ที่ ฐานข้อมูลภาพยนตร์ไทย